b"\n_START_ARTICLE_\nAvizo ordinas\n_START_PARAGRAPH_\nAvizo ordinas (portug. Orden militas de Sao. Bento d'Aviz) arba Evoros ordinas, \xc5\xa0v. Benedikto ordinas, Portugalijos riteri\xc5\xb3 brolija\xc2\xa0\xe2\x80\x93 1136\xc2\xa0m. Portugalijoje kovai su musulmonais maurais \xc4\xafsteigtas katalik\xc5\xb3 karinis ordinas.\n_START_SECTION_\nIstorija\n_START_PARAGRAPH_\n\xc4\xaekurtas 1136\xc2\xa0m. Evoroje. Portugalijos karalius Alfonsas I-asis ordinui atidav\xc4\x97 Aviso miest\xc4\x85 ir srit\xc4\xaf. 1204\xc2\xa0m. ordino statut\xc4\x85 patvirtino popie\xc5\xbeius Inocentas III. 1213\xe2\x80\x931385\xc2\xa0m. ordino vyriausias vadovas buvo Kalatravos ordino didysis magistras, o nuo 1385\xc2\xa0m. tur\xc4\x97jo savo atskir\xc4\x85 magistr\xc4\x85. Avis\xc5\xb3 ordino didysis magistras Jonas I Gerasis buvo 1385\xe2\x80\x931580\xc2\xa0m. Portugalij\xc4\x85 vald\xc5\xbeiusios Avis\xc5\xb3 dinastijos pradininkas._NEWLINE_1250\xc2\xa0m. ordinas pad\xc4\x97jo kastilie\xc4\x8diams u\xc5\xbeimti Sevilij\xc4\x85. Nuo 1541\xc2\xa0m. ordino did\xc5\xbeiojo magistro vardas tapo vienu Portugalijos karaliaus titul\xc5\xb3. Nuo 1541\xc2\xa0m. tur\xc4\x97jo 21 riter\xc4\xaf. 1789\xc2\xa0m. karalien\xc4\x97s Marijos paverstas pasaulietiniu kariniu ordinu, kuriam priklaus\xc4\x97 karininkai, i\xc5\xa1tarnav\xc4\x99 ne ma\xc5\xbeiau kaip 20 met\xc5\xb3. 1835\xc2\xa0m. Avizo ordinas panaikintas, kai daugumos ordin\xc5\xb3 turtas Portugalijoje buvo nacionalizuotas, o patys ordinai paleisti._NEWLINE_Tradicinis ordino simbolis yra \xc5\xbealias kry\xc5\xbeius su lelijos formos galais. Brolijos skiriamasis \xc5\xbeenklas, vadinamasis Avis\xc5\xb3 ordinas, 1789\xe2\x80\x931910\xc2\xa0m. buvo Portugalijos, o 1823\xe2\x80\x931890\xc2\xa0m. ir Brazilijos karinio j\xc5\xabr\xc5\xb3 laivyno 5 laipsni\xc5\xb3 apdovanojimas."